**TRIVSELSREGLER FOR TAU SKOLE**

Disse trivselsreglene gjelder for Tau skole og er godkjent i Samarbeidsutvalget 12.05.2016

Trivselsreglene skal gjøres kjent for elever og foresatte. Reglementet inneholder regler om atferd og tiltak og framgangsmåte ved brudd på reglementet.

Sanksjoner som ikke framgår av trivselsreglementet kan ikke brukes. Fysisk refsing eller annen krenkende behandling må uansett ikke benyttes.

Generelt må man skille mellom reaksjoner for brudd på trivselsreglene og lovlige pedagogiske virkemidler som ansatte kan benytte seg av i klasseledelsen. De pedagogiske virkemidlene står til lærerens rådighet som klasseleder og behøver ikke være nedfelt i et ordensreglement. Pedagogiske virkemidler skal her forstås som typiske umiddelbare reaksjoner på elevenes oppførsel, både positive og negative.

Vi viser ellers til Reglement for orden og oppførsel (Ordensreglement) ved Tau skole, vedtatt i Samarbeidsutvalget 29.08.2017

Hver enkelt elev har rett til et godt fysisk og psykososialt miljø som fremmer helse, trivsel og læring (elevenes ”arbeidsmiljølov” §9a i Opplæringsloven).

For oss er det viktig at elevenes mange gode handlinger/aktiviteter blir sett og følges opp med positiv tilbakemelding.

**Våre forventninger:**

• Vi vil ha en skole som er fri for mobbing!

• Vi vil ha en skole som er fri for banning og bruk av stygge ord.

• Vi vil ha en skole som er fri for slåssing, enten det er tøys eller alvor.

• Vi vil ha en skole som er fri for hærverk og ødelegging av inventar.

• Vi vil ha en skole som er fri for forstyrrende oppførsel.

**Som elev på Tau skole...**

* Vet jeg at det er de voksne som bestemmer
* Viser jeg respekt i ord og handlinger overfor voksne og elever
* Gir jeg beskjed til en voksen dersom jeg ser noe galt som skjer
* Følger jeg STOPP-regelen
* Har jeg ansvar for å møte opp til riktig tid/avtalt tid
* Vet jeg at jeg ikke løper i gangene eller oppholder meg unødig i gangene
* Vet jeg at sko og yttertøy skal være på tilvist plass på gangen
* Forlater jeg skoleområdet kun etter avtale med en voksen
* Vet jeg at områdene for sykkelparkering, bilparkering og busslomme ikke er lekeområde
* Bruker jeg hjelm når jeg sykler, skøyter, bruker sparkesykkel og skateboard i skolens regi
* Er jeg klar over at lekeslåssing ikke er tillatt
* Vet jeg at ballspill (fotball og basketball) er tillatt på bestemte områder
* Har jeg med det utstyret jeg trenger
* Har jeg ansvar for at mobiltelefonen og smartklokken (skal være i skolemodus) ligger avslått i ranselen, eller blir levert til lærer når skoledagen starter
* Vet jeg at elektroniske spill ikke skal brukes i skoletiden
* Vet jeg at snop og tyggegummi ikke er tillatt
* Vet jeg at snøballkasting ikke er tillatt.
* Tar jeg vare på skolen min

**Områderegler**

**A-vakt (område nord for skolen)**

* Grensen går ved stengsel. Det er ikke lov å oppholde seg i sykkelparkeringen eller på parkeringsplassen.
* Insektshotellet: det er ikke lov å røre innholdet.
* Hengekøye: dersom kø: 2 min hver
* Det er ikke lov å leke med trekassene (skal være låste)

**B-vakt (område øst for Stubben og opp til gymsal, inngangsparti småskoletrinn)**

* det er lov å gå opp til malt strek ved hjørnet til gymsalen.
* Ufo reile:4 om gangen, alle kan bruke den, er det kø: 2 min hver
* Sekskantreile: alle kan bruke den, er det kø: 2 min hver.
* Sandkassen: lekene skal være i sandkassen.

**C-vakt (Halvmåne MIL-banen)**

**D-vakt (Gul løper mellom byggene, til skillet ved TUS)**

* Vakten må inn på løperen.
* vakten skal også ha oppsyn med området rundt biblioteket.

**E-vakt (Ballbingen)**

* ballbingen: det er lov å klatre over gjerdet for å hente ballen. Det er ikke lov å sitte på gjerdet eller klatre på gjerdet.

**F-vakt (Gul løper foran TUS)**

* Område for ballaktiviteter: alle typer ballspill. Dersom basketballspilles brukes samme regler som for Basketballcup.
* Skateområde: Kun de med sparkesykkel, rullebrett og rulleskøyter kan bruke bowlen. De må ha på hjelm. De som ikke skater skal ikke oppholde seg her.
* Bowlen skal ikke brukes når den er islagt. Ingen aktiviteter. Vakt må passe på.

Når/hvis det kommer snø

* Det er bare lov med rumpeakebrett. Foreløpig kan vi renne på hele skolens område.

Vakten kan bortvise elever fra et område for resten av friminuttet.

**(MIL-banen og skogen for evnt. TL/1.trinn)**

**Tiltak mot brudd på ordensreglene**

Brudd på ordensreglene kan medføre følgende tiltak alt etter sakens alvor:

* Muntlig irettesettelse
* Muntlig melding til foreldre/foresatte
* Skriftlig melding til foreldre/foresatte
* Inndragning av gjenstander som blir brukt på en forstyrrende, farlig eller provoserende måte. Inndratte gjenstander kan tilbakeleveres foreldre/foresatte.
* Overføring til en annen gruppe eller klasse. Foreldre/foresatte informeres
* Pålegg om oppgaver for å rette opp skade de har påført skolens eiendom eller eiendeler (rydde søppel, vaske gulv, fjerne tagging o.l.)
	+ Foreldre/foresatte informeres hvis mulig i god tid og kan eventuelt gis anledning til selv å delta og påta seg ansvaret for elevens deltakelse.
* Tilstedeværelse på skolen før eller etter skoletid i forbindelse med samtaler med lærer/rektor og/eller utføring av pålagte oppgaver. Foreldre/foresatte informeres.